Dis spookklaer teen dominee | Netwerk24
Dis spookklaer teen dominee
Ek het onlangs besoek afgelê by die NG kerk Stanford waar die doopkwessie so baie aandag getrek het.
Lanklaas het ek so 'n vurige prediker gehoor wat die waarheid verkondig en so baie Bybeltekse gebruik ­terwyl die hoorders vasgenael sit en luister.
Dit het vir my geklink asof ds. Neil Olwagen soos Johannes die Doper preek, behalwe dat hy nie bekeringsoproepe gedoen het of mense gedoop het nie.
Lidmate sê dat, net soos die NG Kerk sy siening oor apartheid, die dra van hoede, vrouepredikante en gays verander het, behoort dit ook 'n verdraag­samer houding teenoor die Bybelse doop te hê.
Dit was insiggewend dat daar geen klaer in die saak teen Olwagen geïdentifiseer is nie.
Net soos daar spookbieërs in die veilingbedryf is, is daar blykbaar ook spookklaers in die kerklike bedryf. Of miskien is dit 'n gees wat hier werksaam is – 'n valse gees!